lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv hu lv lv it lv lv lv lv lv lv lv lv lv lv lv lv nl it lv ru lv nl lv lv lv lv nl lv lv lv lv lv sl lv en lv lv ru lv lv nl lv lv lv lv
Brīvības svētki Jelgavā – ZZ.lv
Vārda dienas svin: Elza, Ilizana
« “Lai Rotiņa rotājas”
Brīvības svētki Dobelē »
Brīvības svētki Jelgavā 4. maijā
Saturs turpināsies pēc reklāmas.
Brīvības svētku sākums gaidāms pulksten 10, kad notiks ziedu nolikšana pie Jāņa Čakstes pieminekļa. Tajā pašā laikā Jelgavas reģionālais Tūrisma centrs no pulksten 10 līdz 21 pilsētas iedzīvotājiem un viesiem piedāvā aplūkot Latvijas Republikas neatkarības atjaunošanas dienai veltītu foto retrospekciju “Ceļā uz brīvību”, kas atradīsies Jelgavas Svētās Trīsvienības baznīcas tornī un apmeklētājiem būs skatāma bez maksas.
No pulksten 11 līdz 12 norisināsies tradicionālās JVPI “Sporta servisa centra” rīkotās Jelgavas  skolēnu un iedzīvotāju “Brīvības stafetes”. Stafetes norisināsies Lielās ielas posmā no Akadēmijas un Uzvaras ielas krustojuma līdz Pulkveža Brieža un Pētera ielas krustojumam. Šajā posmā no pulksten 10.50 līdz 12 būs slēgta transporta satiksmes kustība.
Pulksten 16 brīvdabas koncertzālē “Mītava” sāksies Jelgavas valstspilsētas, Jelgavas un Olaines novadu koru koncerts “Savā tautā”.  Koncertu bagātinās Latvijas Universitātes pūtēju orķestris diriģenta Jāņa Puriņa vadībā, instrumentālā grupa un solisti.  Koncerta mākslinieciskais vadītājs- Edgars Vītols. Brīvdabas koncertzāles “Mītava” mākslinieciskais vadītājs Sandis Kalniņš atklāj: “Repertuārā tiks atskaņotas par latviešu kormūzikas klasiku dēvētās un visu mīlētās “Gaismas pils”, “Manai dzimtenei”, “Mazs bij’ tēva novadiņis”, kā arī vēl maz dzirdēti jaundarbi no nākamgad gaidāmo XXVII Vispārējo Dziesmu un XVII Deju svētku repertuāra”.
Saturs turpināsies pēc reklāmas.
No 1. līdz 9. maijam brīvdabas koncertzālē “Mītava” bez maksas būs skatāma plakātu izstāde “DemokrātiJĀ,” kuru veidojuši jaunieši Loesje radošās rakstīšanas plakātu darbnīcās visā Latvijā.
Savukārt Jelgavas kultūras namā pulksten 19 gaidāms svētku koncerts, kurā skanēs “Dvēseļu putenis”- latviešu strēlnieku dziesmas Reiņa Sējāna un Andra Sējāna apdarē, kā arī latviešu spēka dziesmas. Koncertā piedalīsies Jelgavas Kamerorķestris, Jelgavas Bigbends, Jelgavas 4. vidusskolas meiteņu koris “Spīgo”, Latvijas Nacionālās operas un baleta vokālā grupa. Solisti: Annija Putniņa, Vaida Vovere, Gerda Igaune, Toms Kalderauskis, Edvards Grieze, Patriks Tabaks, Eduards Rediko, Uga Gundars. Diriģents Aigars Meri. Biļetes uz šo pasākumu iespējams iegādāties visās “Biļešu Paradīze” kasēs un tiešsaistē. Cena: 4 – 6 EUR.
Ģederta Eliasa Jelgavas Vēstures un mākslas muzejā no 4. līdz 15. maijam būs apskatāma izstāde “Brīvības balsis”. Izstāde atspoguļos to, kā Latvijas tauta sagaidīja informāciju par Latvijas neatkarības atjaunošanu. “138 Latvijas Augstākās Padomes deputātu balsojums “par” ļāva mūsu zemei atgriezties brīvu valstu saimē. Šīs brīvības balsis gaidīja visā Latvijā – laukos un pilsētās ļaudis visu dienu klausījās radio, gaidot balsojumu, gaidot brīvības balsis. Ārā pie tagadējā Saeimas nama pulcējās tūkstošiem cilvēku, lai sagaidītu un suminātu tos, kuru brīvības balsis tikko bija izskanējušas, ” informē muzeja direktores vietniece Marija Kaupere.
Lai komentētu, jums jāpiesakās sistēmā.
« “Lai Rotiņa rotājas”
Brīvības svētki Dobelē »
Lai komentētu, jums jāpiesakās sistēmā.
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.